שביט הולמס

שביט הולמס (כינוי רשמי: 17P/Holmes) הוא שביט מחזורי במערכת השמש, שהתגלה על ידי האסטרונום הבריטי החובב ב-6 בנובמבר 1892. למרות שבדרך כלל הוא אובייקט חיוור מאוד, שביט הולמס הפך בולט במהלך חזרתו באוקטובר 2007, כאשר הוא התבהר באופן זמני פי מיליון, והפך גלוי לעין בלתי מזוינת. לזמן קצר הפך השביט לגוף הגדול ביותר במערכת השמש, שכן ההילה שלו (כדור האבק והגז הדליל סביב השביט) התרחבה לקוטר גדול מזה של השמש (אם כי מסתו נותרה זעירה).<ref name="atmosphere"></ref> התפרצות זו מהווה ההתפרצות המשמעותית ביותר של שביט שידועה למדע.<ref name="Evolution of the dust trail"></ref>

== גילוי ==
10 בנובמבר 1892, ליד [[גלקסיית אנדרומדה]]
השביט הולמס התגלה על ידי אדווין הולמס ב-6 בנובמבר 1892, בזמן שערך תצפיות קבועות בגלקסיית אנדרומדה (M31).<ref name="holmes_comet_disc_obs_1892"></ref><ref name="holmes_comet_disc_obs_ras"></ref> גילויו ב-1892 היה אפשרי בשל עלייה משמעותית בבהירותו, בדומה להתפרצות של 2007. הוא הגיע לבהירות משוערת של 4 או 5, ודעך באיטיות, תוך מספר שבועות, עד שלא ניתן היה לצפות בו.<ref name="skyntele">Editors. </ref> תוך ימים בודדים אימתו אסטרונומים בבריטניה, בארצות הברית ובאוסטרליה את גילוי השביט.<ref name="davidson">Davidson, J. E. "[http://adsabs.harvard.edu/cgi-bin/nph-bib_query?bibcode=1890Obs....13..247D&db_key=AST&data_type=HTML&format=&high=44b52c369016885 Comet e, 1889]," The Observatory, July 1890, Vol. </ref>

== מסלול ==
החישובים הראשונים של המסלול האליפטי של שביט הולמס נעשו על ידי היינריך קרויץ וג'ורג' מרי סרל. חישובים נוספים של המסלול קבעו בסופו של דבר את תאריך הפריהליון כ-13 ביוני 1892 ואת תקופת המסלול כ-6.9 שנים. חישובים אלה הוכיחו כי שביט הולמס לא היה מופע חוזר של שביט ביילה.

ב-1899 ו-1906 נצפה שביט הולמס. לאחר 1906 הוא לא נראה עד שב-16 ביולי 1964 הוא התגלה מחדש על ידי אליזבת רומר (מצפה פלגסטף של הצי האמריקאי באריזונה, ארצות הברית). השביט נצפה בכל חזרה שלאחר מכן בזכות תחזיות המחשב של מרסדן .

== התפרצות 2007 ==
שביט הולמס ב-2 בנובמבר 2007
במהלך חזרתו ב-2007, התבהר שביט הולמס באופן בלתי צפוי, מבהירות נראית של כ-17 לכ-2.8 תוך 42 שעות בלבד, מה שהפך אותו לגלוי בעין בלתי מזוינת. גידול זה בבהירות מייצג שינוי של פי מיליון בעוצמת האור, ומהווה ההתפרצות הידועה הגדולה ביותר של שביט. ההתפרצות התרחשה בין ה-23 ל-24 באוקטובר 2007.<ref name="Evolution of the dust trail" /><ref name="gunn">Gunn, Angela. </ref><ref name="sinnott"></ref> השביט הפך להיות גלוי בקלות בעין בלתי מזוינת, כ"כוכב" צהוב בוהק בקבוצת פרסאוס,<ref name="fischer">Fischer, Daniel. </ref><ref name="map">[http://www.spaceweather.com/images2007/24oct07/skymap_north_holmes.gif?PHPSESSID=u4ckv3guss7diulg57tt3nc281 Skymap: late October 2007], Northeast, after sunset, Spaceweather.com. </ref> ועד 25 באוקטובר היה שביט הולמס ה"כוכב" השלישי בבהירותו באותה קבוצת כוכבים.<ref name="sinnott" />

למרות שטלסקופים גדולים שצפו בשביט יכלו להבחין בפרטים קטנים שלו, צופים בעין בלתי מזוינת ראו בו עד 26 באוקטובר 2007 רק אובייקט נקודתי דמוי כוכב. לאחר תאריך זה, הולמס החל להדמות לשביט גם לצופים בעין בלתי מזוינת.<ref name="fischer" /> הסיבה לכך היא שבמהלך התפרצות השביט, מסלולו הביא אותו לניגוד קרוב ביחס לכדור הארץ, ומכיוון שזנבות השביט מצביעים הרחק מהשמש, משקיפים על כדור הארץ הסתכלו כמעט ישר במקביל לאורך הזנב של השביט, מה שגרם לו להיראות כמו כדור בהיר.

גודל הגרעין של הולמס מוערך ב-3.4 ק"מ.<ref name="cloudbt">Primary measurements, Chris L. Peterson [http://www.cloudbait.com/gallery/comet/holmes.html Cloudbait Observatory, Colorado] , The coma size values plotted at the bottom of this page are primary measurements. </ref>

שביט הולמס לא רק הפך לבהיר יותר, אלא גם ההילה שלו (המעטפת הערפילית סביב הגרעין) התרחבה מאוד. בסוף אוקטובר 2007 גדל הקוטר הנראה של ההילה מ-3.3 דקות קשת ליותר מ-13 דקות קשת,<ref name="cloudbt2">Primary measurements, (see luminosity graph; bottom of page) [http://www.cloudbait.com/gallery/comet/holmes.html Cloudbait Observatory, Colorado] </ref> כמחצית מקוטר הירח בשמים. מאחר שהשביט היה במרחק של כ-2 יחידות אסטרונומיות, קוטרה של ההילה היה יותר ממיליון ק"מ,<ref name="million">2 AU×(~150 Gm/AU)×sin(13 arcmin) ≈ 1.1 million km</ref> או כ-70% מקוטר השמש. לשם השוואה, הירח הוא במרחק של כ-380,000 ק"מ מכדור הארץ, כלומר, במהלך התפרצותו של השביט הולמס ב-2007, קוטר ההילה היה גדול מקוטר מסלול הירח סביב כדור הארץ. בנובמבר 2007, ההילה התרחבה עוד יותר, ונפחה היה גדול מנפח השמש. לזמן קצר היה שביט הולמס בעל האטמוספירה הגדולה ביותר בכל מערכת השמש.<ref></ref>

הסיבה להתפרצות אינה ידועה בוודאות. ייתכן שהענן העצום של גז ואבק נבע מהתנגשות עם מטאורואיד, או, ככל הנראה, מהצטברות גז בתוך גרעין השביט שבסופו של דבר פרץ דרך פני השטח.<ref>[http://news.bbc.co.uk/1/hi/sci/tech/7070108.stm "Comet Holmes brightens in retreat"], BBC NEWS, 30 October 2007</ref> עם זאת, חוקרים ממכון מקס פלנק ציינו שניתן להסביר את ההתבהרות על ידי מעטפת של שכבה עבה, אטומה של אבק והשפעות של המראה של <chem>H2O</chem>, כאשר המבנה הנקבובי של השביט מספק לתהליך ההמראה שטח פנים ענק, כדי סדר גודל אחד גדול יותר משטח הפנים של השביט. אנרגיה מהשמש הצטברה בגרעין מתחת לשכבת במהלך החודשים שלפני ההתפרצות.<ref name="Altenhoff2009"></ref>

בפברואר 2008 ניתן עוד היה לצפות בשביט בעין בלתי מזוינת בקבוצת הכוכבים פרסאוס, למרות שהפך למטרה מאתגרת בעלת בהירות 5+ בערך. לצופה מכדור הארץ הוא התרחב ליותר מ-2 מעלות של קשת, ולפיכך הייתה בהירות פני השטח נמוכה מאוד. ראוי לציין כי זנב האבק של שביט הולמס מההתפרצות של 2007 מתכנס שוב ושוב לאתר המקורי.

בינואר 2015 נצפתה התפרצות עם עליה של 3-4 דרגות בהירות של השביט, אך נדרש טלסקופ גדול כדי לצפות בו.<ref>[https://archive.today/20150211213954/https://groups.yahoo.com/neo/groups/comets-ml/conversations/messages/24428 Comet 17P/Holmes: report on brightest outburst since 2007]</ref>

==קישורים חיצוניים==

==הערות שוליים ==

קטגוריה:שביטים
קטגוריה:2007 במדע